Document ID: 32010R0837

REGOLAMENT TAL-KUMMISSJONI (UE) Nru 837/2010
tat-23 ta’ Settembru 2010
li jemenda ir-Regolament (KE) Nru 1418/2007 li jikkonċerna l-esportazzjoni ta’ rkupru ta’ ċerti tipi ta’ skart lejn pajjiżi fejn id-Deċiżjoni tal-OECD dwar il-kontroll ta’ movimenti intrakonfinali tal-iskart ma tapplikax
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjaġġi ta’ skart (1), u b’mod partikolari t-tielet subparagrafu tal-Artikolu 37(2) tiegħu,
Wara konsultazzjoni mal-pajjiżi kkonċernati,
Billi:
Il-Kummissjoni rċeviet tweġibiet mil-Liberja għat-talbiet bil-miktub tagħha għal konferma bil-miktub li l-iskart li jinstab elenkat fl-Anness III jew IIIA għar-Regolament (KE) Nru 1013/2006 u li l-esportazzjoni tiegħu mhix ipprojbita skont l-Artikolu 36 jista’ jiġi esportat mill-Unjoni Ewropea għal irkupru f’dan il-pajjiż u għal indikazzjoni mingħandu dwar liema proċedura ta’ kontroll, jekk ikun hemm din il-proċedura, se tiġi segwita. Il-Kummissjoni rċeviet ukoll aktar informazzjoni dwar l-Andorra, iċ-Ċina, il-Kroazja u l-India. L-Anness għar-Regolament tal-Kummissjoni (KE) Nru 1418/2007 (2) għandu għalhekk jiġi emendat biex jikkunsidra dan,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 1418/2007 hu emendat skont l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-14-il jum mill-publikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mid-data tad-dħul fis-seħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta’ Settembru 2010.

Labels: 13
3
18
20